Návrh 

Zmluva o poskytnutí dotácie na realizovanie programov
na podporu rozvoja malého a stredného podnikania na rok 2015

uzatvorená ako nepomenovaný druh zmluvy v zmysle § 51 zákona č. 40/1964 Zb. Občiansky zákonník v znení neskorších predpisov 
(ďalej len „zmluva“)

medzi týmito zmluvnými stranami:

1.	Ministerstvo hospodárstva Slovenskej republiky
Sídlo:			Mierová 19, 827 15 Bratislava
Zastúpené:		.............................. , minister
Bankové spojenie:	Štátna pokladnica
Číslo účtu:		SK52 8180 0000 0070 0006 1569
IČO:			00 68 68 32

(ďalej aj „ministerstvo“)

a

2.	Názov:                     
Registrácia:	   
                                
      Sídlo:		   	
Zastúpená:	   
Bankové spojenie: 
Číslo účtu:              
                                      	
IČO:		   
(ďalej aj „žiadateľ“)

Článok I
ÚVODNÉ USTANOVENIA

1.	Táto zmluva sa uzatvára v nadväznosti na príslušné ustanovenia zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení zákona č. 321/2014 Z. z. (ďalej len „zákon“). 

2.	Ministerstvo hospodárstva Slovenskej republiky poskytuje dotáciu na základe tejto zmluvy v súlade s § 11 ods. 4 zákona úspešnému žiadateľovi o poskytnutie dotácie v rámci Výzvy na realizovanie programov na podporu rozvoja malého a stredného podnikania z mája 2015.

3.	Žiadateľ je v súlade s ust. § 4 ods. (2) zákona združením právnických osôb s účasťou ministerstva, ktoré zabezpečuje administratívne činnosti na realizáciu programov rozvoja malého a stredného podnikania v zmysle § 4 ods. 1 zákona. 

						Článok II
PREDMET A ÚČEL ZMLUVY

1.	Predmetom zmluvy je poskytnutie dotácie ministerstvom úspešnému žiadateľovi:

 	a) na realizáciu týchto programov rozvoja malého a stredného podnikania (ďalej aj 	ako „programy rozvoja MSP“) schválených ministerstvom a vyhlásených v Obchodnom 	vestníku Slovenskej republiky (§ 4 ods. 1 písm. a) zákona):
	
(Uvedú sa názvy programov, na realizáciu ktorých sa poskytne dotácia.)

      b) na úhradu prevádzkových nákladov združeniu právnických osôb s účasťou ministerstva, ktorá zabezpečuje administratívne činnosti, na realizáciu programov podľa písmena a) tohto  bodu (§ 4 ods. 1 písm. b) zákona).

2.	Touto zmluvou zároveň ministerstvo poveruje žiadateľa vykonávaním činností súvisiacich s poskytovaním štátnej pomoci malým a stredným podnikateľom v súlade so zákonom č. 231/1999 Z. z. o štátnej pomoci v znení neskorších predpisov. 

3.	Účelom zmluvy je riadne zabezpečenie realizácie predmetu zmluvy za podmienok upravených touto zmluvou.

Článok III
ROZSAH POVERENIA

1.	Ministerstvo poveruje žiadateľa výkonom všetkých činností nevyhnutných pre riadne a včasné zabezpečenie aktivít súvisiacich s realizáciou programov rozvoja malého a stredného podnikania tak, ako je to uvedené v Článku II bod 1 písm. a) tejto zmluvy. 

Článok IV
PODMIENKY POSKYTNUTIA DOTÁCIE

1.	Ministerstvo a žiadateľ sú povinní pri poskytnutí a použití dotácie tzn. rozpočtových prostriedkov postupovať v súlade so zákonom č. 71/2013 Z. z. o poskytovaní dotácií v pôsobnosti MH SR v znení zákona č. 321/2014 Z. z., zákonom č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov, zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákonom č. 231/1999 Z. z. o štátnej pomoci v znení neskorších predpisov a zákonom č. 25/2006 Z. z. o verejnom obstarávaní v znení neskorších predpisov.

2.	Ministerstvo poukáže finančné prostriedky zo štátneho rozpočtu v nasledovnom zložení na uvedené účty:

a)	finančné prostriedky na bežné výdavky na prevádzku v rámci projektu ........................ ministerstvo poukáže na č. účtu:..........................................,

b)	finančné prostriedky určené na bežné výdavky programov, resp. prvkov programovej štruktúry, uvedených v Článku II ods. 1 písm. a) tejto zmluvy, s výnimkou prostriedkov podľa ods. 2 písm. a) tohto článku, poukáže ministerstvo na č. účtu:..........................................

3.	Výška schválenej dotácie na jednotlivé programy rozvoja MSP a na úhradu prevádzkových nákladov žiadateľa na obdobie rozpočtového roku 2015 v celkovej výške ............... EUR ( uviesť slovom ) EUR bude poskytnutá v nasledovnom členení:

I. 	V zmysle § 4 ods. 1 písm. b) zákona na úhradu prevádzkových nákladov združenia právnických osôb s účasťou ministerstva, ktorá zabezpečuje administratívne činnosti, na realizáciu programov podľa § 4 ods. 1 písm. a) zákona (t. j.  uvedených v Článku II bod 1. písm. a) tejto zmluvy):

(Uvedie sa výška dotácie)

II. 	Programy rozvoja malého a stredného podnikania schválené ministerstvom	a vyhlásené v Obchodnom vestníku Slovenskej republiky v zmysle § 4 ods. 1 	písm. a) zákona:

(Uvedú sa názvy programov a výška finančných prostriedkov, na realizáciu ktorých sa poskytne dotácia.)

4.	Ministerstvo poukáže finančné prostriedky na účet žiadateľa najneskôr do 10 pracovných dní od doručenia kompletnej žiadosti o uvoľnenie prostriedkov na ministerstvo. Žiadateľ je povinný požiadať ministerstvo o poskytnutie dotácie v zmysle článku IV ods. 3 tejto zmluvy podľa usmernenia ministerstva, najneskôr však do konca rozpočtového roku, t. j. do 31. 12. 2015.
 
5.	Žiadosť o uvoľnenie rozpočtových prostriedkov na úhradu prevádzkových nákladov žiadateľa podľa § 4 ods. 1 písm. b) zákona musí obsahovať rozpočet žiadateľa na príslušné obdobie, v členení podľa jednotlivých zdrojov financovania, vrátane návrhu vecného použitia prostriedkov.

6.	Žiadateľ sa zaväzuje, že prostriedky štátneho rozpočtu vedené na účte v Štátnej pokladnici neprevedie na svoje účty vedené v komerčnej banke. Toto obmedzenie neplatí v prípade nedostatku finančných prostriedkov preukázateľne vynaložených žiadateľom na riadne a včasné zabezpečenie všetkých činností, výkonom ktorých bol poverený v zmysle tejto zmluvy. Sumu finančných prostriedkov preukázateľne vynaloženú žiadateľom na daný účel a špecifikovanú v predchádzajúcej vete je možné previesť z účtov v Štátnej pokladnici na účty žiadateľa vedené v komerčnej banke, z ktorých boli poukázané a použiť ich len v súlade s ustanovením predchádzajúcej vety a ustanoveniami zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení zákona č. 321/2014 Z. z.

	Článok V	
POUŽITIE DOTÁCIE

1.	Dotácia podľa § 4 ods. 1 písm. b) zákona tzn. na administráciu sa môže použiť na základe § 4 ods. 4 aj na úhradu miezd, platov, odvodov, služobných príjmov a iných náhrad a osobných vyrovnaní zamestnancov a štatutárnych zástupcov združenia právnických osôb s účasťou ministerstva, maximálne však do výšky 1,7 – násobku tarifného platu zamestnanca pri výkone práce vo verejnom záujme prislúchajúceho pre 12. platovú triedu a 12. platový stupeň ustanovených nariadením vlády Slovenskej republiky v príslušnom rozpočtovom roku.

Článok VI
ZÚČTOVANIE DOTÁCIE

1.	Žiadateľ je povinný vykonať zúčtovanie poskytnutej dotácie v zmysle príslušných ustanovení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a pokynu MF SR na zúčtovanie finančných vzťahov so štátnym rozpočtom. Finančné prostriedky, o ktorých žiadateľ vie, že ich nebude čerpať, je povinný vrátiť na „Depozitný účet MH SR BA“ č. SK83 8180 0000 0070 0006 1593 a zároveň zaslať ministerstvu (Sekcii rozpočtu a financovania MH SR) písomné upovedomenie o ich vrátení. 

2.	Bežné výdavky s výnimkou miezd, platov, služobných príjmov a ostatných osobných vyrovnaní, ktoré boli žiadateľovi poskytnuté ako bežný transfer po 1. októbri 2015 a ktoré nebolo možné použiť do konca roku 2015, možno použiť v súlade s § 8 ods. 5 zákona o rozpočtových pravidlách do 31. marca roku 2016. Počas tohto obdobia sa zmluvné strany naďalej riadia ustanoveniami tejto Zmluvy.

3.	Žiadateľ je povinný najneskôr do 15. kalendárneho dňa po uplynutí kalendárneho štvrťroka odviesť výnosy z poskytnutej dotácie na „účet Výnosy z poskytnutých prostriedkov ŠR podn. sub. MH SR BA“ č. SK97 8180 0000 0070 0006 1438  a zároveň v deň ich odvedenia zaslať ministerstvu (Sekcii rozpočtu a financovania MH SR) kópiu avíza o výške odvedených výnosov z poskytnutej dotácie. 

Článok VII
KONTROLA A SANKCIE

1.	Žiadateľ zodpovedá za svoju činnosť vlastným orgánom, ako aj kontrolným orgánom vykonávajúcim kontrolu hospodárenia s prostriedkami štátneho rozpočtu a majetkom štátu podľa osobitných predpisov.

2.	Kontrola hospodárenia s poskytnutými rozpočtovými prostriedkami sa uskutočňuje v zmysle ustanovení zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Kontrolu vykonáva aj ministerstvo, odbor kontroly a vládneho auditu.

3.	V prípade neoprávneného použitia rozpočtových prostriedkov je žiadateľ povinný neoprávnene použité rozpočtové prostriedky vrátiť na účet vratky neoprávnene použitých prostriedkov ŠR č. SK76 8180 0000 0070 0006 1331. V prípade porušenia finančnej disciplíny žiadateľom sa postupuje v zmysle ustanovenia § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

4.	Žiadateľ je povinný vytvoriť podmienky pre riadny výkon priamej kontroly v súlade s vyššie uvedenými právnymi predpismi a poskytnúť nevyhnutné podklady ku kontrole.

5.	Žiadateľ je povinný rešpektovať a plniť pokyny kontrolných orgánov ministerstva, ako aj ďalších kontrolných orgánov príslušných podľa vyššie uvedených právnych predpisov.

6.	Za podstatné porušenie zmluvy sa považuje porušenie podmienok dohodnutých v Článku IV, V a VI tejto zmluvy niektorou zo zmluvných strán. V prípade podstatného porušenia zmluvne dohodnutých podmienok niektorou zo zmluvných strán, je druhá zmluvná strana oprávnená odstúpiť od zmluvy, čím nie je dotknuté právo na náhradu spôsobenej škody. Účinky odstúpenia od zmluvy nastávajú dňom jeho doručenia druhej zmluvnej strane. Zmluvné strany sa v súlade s § 48 ods. 2 zákona č. 40/1964 Zb. Občiansky zákonník v znení neskorších predpisov dohodli, že odstúpením od zmluvy sa zmluva zrušuje ku dňu doručenia oznámenia o odstúpení od zmluvy a zmluvné strany nie sú povinné si vydať plnenia, ktoré boli vykonané preukázateľne v súlade s touto zmluvou.

7.	Za podstatné porušenie zmluvy sa považuje aj neplnenie zmluvných podmienok a sústavné nedodržiavanie termínov zo strany žiadateľa a neplnenie pokynov ministerstva.

8.	O dodržiavaní podmienok tejto zmluvy je pravidelne informovaná Správna rada žiadateľa, v ktorej má zastúpenie aj ministerstvo.

Článok VIII
PLATNOSŤ A SKONČENIE ZMLUVY

1.	Zmluva nadobúda platnosť dňom jej podpísania oprávnenými zástupcami oboch zmluvných strán. Táto zmluva je povinne zverejňovanou zmluvou v zmysle ustanovenia § 5a ods. 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, ktorá v zmysle ustanovenia § 47a ods. 1 zákona č. 40/1964 Zb. Občiansky zákonník v znení neskorších predpisov nadobúda účinnosť dňom nasledujúcim po dni jej zverejnenia v Centrálnom registri zmlúv (link: www.crz.gov.sk).

2.	Zmluva sa uzatvára na dobu určitú do 31. decembra 2015 s výnimkou tých ustanovení zmluvy, z obsahu ktorých vyplýva platnosť a záväznosť pre zmluvné strany aj po 31. decembri 2015.

3.	Zmluvu možno meniť a dopĺňať len na základe písomných a očíslovaných dodatkov schválených a podpísaných oboma zmluvnými stranami.

4.	V prípade akýchkoľvek nejasností a nedorozumení sa obidve zmluvné strany zaväzujú riešiť vzniknuté spory prednostne vzájomnou písomnou dohodou.

5.	Zmluvu možno ukončiť písomnou dohodou. Dohoda musí obsahovať aj podmienky ukončenia nakladania s poskytnutou dotáciou a pokyny na spôsob naloženia s prostriedkami tvoriacimi dotáciu, ktorých vrátenie bude splatné po ukončení platnosti tejto zmluvy.

6.	Na práva a povinnosti zmluvných strán, ktoré nie sú upravené touto zmluvou, sa primerane použijú ustanovenia príslušných platných a všeobecne záväzných právnych predpisov Slovenskej republiky a Európskej únie.

Článok IX
ZÁVEREČNÉ USTANOVENIA

1.	Táto zmluva je vyhotovená v piatich rovnopisoch, z ktorých ministerstvo obdrží tri rovnopisy a žiadateľ dva rovnopisy.

2.	Zmluvné strany vyhlasujú, že si túto zmluvu pozorne prečítali, porozumeli jej obsahu a právnym účinkom z nej vyplývajúcich a na znak súhlasu ju podpísali.

V Bratislave dňa				            V Bratislave dňa

za  žiadateľa:                                                              za Ministerstvo hospodárstva SR:

___________________________			___________________________
							            ................................,
							                   minister